CELEX: 62008CN0324
Language: el
Date: 2008-07-16 00:00:00
Title: Υπόθεση C-324/08: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 16 Ιουλίου 2008 — 1. Makro Zelfbedieningsgroothandel C.V. 2. Metro Cash & Carry B.V. και 3. Remo Zaandam B.V. κατά Diesel SpA

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/8
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 16 Ιουλίου 2008 — 1. Makro Zelfbedieningsgroothandel C.V. 2. Metro Cash & Carry B.V. και 3. Remo Zaandam B.V. κατά Diesel SpA
   (Υπόθεση C-324/08)
   (2008/C 272/10)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   Αναιρεσείουσες: 1. Makro Zelfbedieningsgroothandel C.V. 2. Metro Cash & Carry B.V. και 3. Remo Zaandam B.V.
   Αναιρεσίβλητη: Diesel SpA
   Προδικαστικά ερωτήματα
   
               1)
            
            
               Πρέπει, στην περίπτωση κατά την οποία εμπορεύματα φέροντα ορισμένο σήμα τέθηκαν σε κυκλοφορία εντός του ΕΟΧ από πρόσωπο διαφορετικό του δικαιούχου του σήματος και χωρίς την ρητή συγκατάθεση αυτού, να εφαρμόζονται, προκειμένου να εκτιμηθεί αν υπάρχει (σιωπηρή) συγκατάθεση του δικαιούχου του σήματος κατά την έννοια του άρθρου 7, παράγραφος 1, της πρώτης οδηγίας 89/104/ΕΟΚ (1) του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, τα ίδια κριτήρια με αυτά που εφαρμόζονται όταν τέτοια εμπορεύματα έχουν προηγουμένως τεθεί σε κυκλοφορία εκτός του ΕΟΧ από τον δικαιούχο του σήματος ή με τη συγκατάθεσή του;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: ποια κριτήρια –συναγόμενα ενδεχομένως από τη νομολογία του Δικαστηρίου που απορρέει (ιδίως) από την απόφασή του της 22ας Ιουνίου 1994, C-9/93, Συλλογή 1994, σ. I-2757, […], στην υπόθεση IHT Danzinger κατά Ideal Standard– πρέπει να εφαρμόζονται στην πρώτη από τις μνημονευόμενες σ' αυτό το ερώτημα περιπτώσεις, προκειμένου να εκτιμηθεί αν υφίσταται (σιωπηρή) συγκατάθεση του δικαιούχου του σήματος κατά την έννοια της εν λόγω οδηγίας;
            
         
      (1)  ΕΕ 1989, L 40, σ. 1.